 EndSars Lagos Judicial Panel: Iléeṣẹ ológun ní òtítọ làwọn sọjà gbé ìbọn tó lọta gidi nínú lọ sí Lekki Toll Gate Ọgagun Brig. Gen. Ahmed Taiwo ṣalaye pe awọn sọja gbe ibọn pẹlu ọta gidi ninu rẹ dani lati baado bo ara wọn. Amọ, o sọ pe kii ṣe ọta gidi lo wa ninu ibọn tawọn sọja yin soke ni Lekki lati tu awọn oluwọde EndSARS ka. Ọgagun Taiwo fidi ọrọ yii mulẹ niwaju igbimọ to n ṣe iwadii ipaniyan to waye ni Lekki Toll Gate nipinlẹ Eko. Ọrọ yii jẹ jade nigba tawọn agbẹjọro Adeyinka Olumide-Fusika SAN ati Adesina Ogunlana fi ọrọ wa ọgagun naa lẹnu wo. Brig. Gen. Taiwo sọ pe nitori awọn janduku to wa laarin awọn olufẹhonuhan lo jẹ kawọn ologun gbe ibọn to ni ọta gidi ninu lọ sibẹ. Ẹwẹ, igbimọ naa ti pari ayẹwo ohun ti kamẹra CCTV ka silẹ logunjọ oṣu kẹwaa ti iṣẹlẹ ọhun ṣẹlẹ. The New Pandemic: Kíni àwọn onímọ sáyẹńsì ń sọ nípa rẹ? Fọnran CCTV naa fihan pe ohun gbogbo si n lọ nirọwọ rọsẹ ni bii aago meje ku iṣẹju mẹtadinlogun lọjọ naa. Ṣugbọn ni iṣẹju meji lẹyin naa lọrọ bẹyin yọ lẹyin ti ọkọ awọn sọja de ibẹ. Ni deedee aago meje ku iṣẹju meje ni ina lọ ni Lekki Toll Gate, amọ Ọgagun Taiwo ni deedee aago meje ku iṣẹju mẹtadinlogun lawọn sọja bẹrẹ si ni yinbọn lẹyin tawọn janduku bẹrẹ si ni lẹ oko mọ wọn. Iléeṣẹ ológun ní ó bàwọn lọkàn jẹ bí Sanwo-Olu ṣe ni kìí se òun ló pe sójà si Lekki Àdari ẹka ọmọ ologún 81 Brigade ní Victoria Island Brig. Gen Ahmed Taiwo sọ lọjọ sátidé, pé àwọn olùfẹhónú hàn EndSars fẹ sọ ìpínlẹ Eko di aláìlólórí. Brig Taiwo sọrọ yìí níbi ìjòkò tó ń gbẹjọ ìwà ìpá ọlọpaàá àti ìṣẹlẹ tó wáye ni Lekki. Taiwo sàlàyè pé lẹyìn ti gbogbo ǹkan tó wáyé sááju ọjọ náà, àga ọlọpàá ti wọn jó, pipa àwọn ọlọpàá,. bi wọn ṣe dí ojú pópó ti àwọn jàndùkú sì bẹrẹ sí ni gba owó lọwọ ará ilú tó ǹkan ti gómìnà fi lé pé sójà láti wá ran oun lọwọ O ní sááju ni gọmìnà Babajide sanwo-Olu ti pé Commader 9 Brigade., sùgbọn nitori kò tẹlé ìlànà tó yẹ ni wọn ó fi lọ síbẹ tí o si ni kí ó kọka pé olóri ọmo ologun pátápáta, Tukur Buratai O ní kóda gomina ko ni aago ìpè GOC bákan náà ni GOC ko ni ti Gómìnà ni àsìkò tí ìṣẹlẹ náà ṣẹlẹ. Gẹgẹ bi ó ṣe sọ lẹyìn ìpàde tí ní GOC pe Gomina nítorí àwọn ìpè àjòjì tí ó ri lórí aago rẹ. Lẹyìn èyí ló pàsẹ kí àwọn 81 Brigade lọ sí ibi EndSars Lekki Toll Gate. Ọga àwọn ologun náà bu ẹnu àtẹ lu gbogbo àwọn ẹri tó wà nígboro pé ìrọ lásán ni wọn. O ní gbogbo ìbọn ti wọn yìn níbẹ kìí ṣe ìbọn gangan bíkose ọta ìbọn alátìkè Ẹwẹ, gbogbo ènìyàn ló tí n bẹnu àtẹ lu gómìnà ìpińlẹ Eko Babajide Sanwo-Olu lórí ìṣẹlẹ Lekki Shooting, nílẹ yìí àti lókè Okun. Àṣírí tú! Ikọ ìwádìí BBC ṣí àwọn tó ń jí ìkókó gbé sí gbangba Yàtọ sí ìpè gómìnà sí àwọn ọmọ ológun láti ràn òun lọwọ. Ìwádìí níbi ìjòkó ìfẹhónúhàn yii ní Brig. Gen Taiwo tí fi ẹnu rẹ sọ pé olórí ilé ìtajà SPAR pe òun láti wá ran òun lọwọ ni agbègbè náà lẹyìn tí ìṣẹlẹ Lekki Shooting. Olumide Fusika ló bèrè lọwa Brig. Gen ló ń bèrè ìbérè yiìí pé yàtọ sí gómìnà ìpińlẹ Eko ta tún lo bẹ Brig. Taiwo níṣk ni Lekki Toll gate Mo ní àṣírí ìyá tó fẹ ọmọ rẹ láya fún Boko Haram torí ẹbí rẹ : Ileeṣẹ ologun oriilẹ ti sọ pe awọn sọja gba ibọn to ni ọta to le ṣekupa eeyan lọ si Lekki Toll Gate nibi tawọn oluwọde EndSARS ti n ṣe ifẹhonuhan ogunjọ oṣu kẹwaa ọdun 2020. 